Държавен вестник, бр. 88, 2016 г., стр. 31

БРОЙ  88	
Д Ъ Р Ж А В Е Н  В Е С Т Н И К 	
СТР.  31  
от три месеца от датата на уведомяване 
на държавата-членка за решението за 
одобрение на Програмата.
(2) Съставът на СКН се одобрява от дър-
жавите-участнички, като той включва 
представители на съответните органи 
и организации в съответствие с пара-
граф 2 на член 38 от Регламент (ЕС) 
№ 447/2014. 
(3) Всяка от държавите-участнички е от-
говорна за определяне на национални 
представители в СКН, спазвайки своите 
национални правила и принципите на 
партньорство и многостепенно управ­
ление.
(4) СКН се председателства от предста-
вител на УО или НО в зависимост от 
страната домакин.
(5) СКН изпълнява функциите си в съот-
ветствие с разпоредбите на член 38 от 
Регламент (ЕС) № 447/2014 и членове 
49 и 110 от Регламент (ЕС) № 1303/2013. 
Отговорностите и процесът на взема-
не на решения от СКН се определят 
от Процедурни правила, съвместно 
изготвени от УО и НО и одобрени на 
първото заседание на СКН.
(6) СКН заседава не по-малко от веднъж 
в годината. Допълнителни заседания 
могат да се свикват по инициатива 
на една от държавите-участнички или 
Комисията.
Член 9
Съвместен секретариат
(1) Съвместният секретариат (СС), сфор-
миран за изпълнение на Програмата, е 
разположен, както следва: главен офис 
в Хасково (Република България) и клон 
в Одрин (Република Турция).
(2) Съставът, длъжностните характеристики 
и възнаграждението на персонала на СС 
се определят от СКН, като следва да 
се осигури балансиран брой експерти 
от държавите-участнички.
(3) Изборът на състава се извършва от УО 
и НО чрез публична и прозрачна про-
цедура в съответствие с приложимото 
законодателство и при спазване на 
принципа на равни възможности между 
кандидатите. УО и НО могат да решат 
да задържат вече наетите служители на 
СС и клона за периода 2007 – 2013 г.
(4) Трудовите правоотношения на персонала 
на главния офис на СС се уреждат от 
българското законодателство. Персо-
налът на СС в главния офис встъпва в 
договорни правоотношения с УО. За на-
значаване на чужди граждани в главния 
офис на СС не се изискват разрешения 
за работа и каквито и да е други разре-
шителни със същото действие.
(5) Трудовите правоотношения на персо-
нала в клона на СС се уреждат от за-
конодателството на Република Турция. 
Персоналът на СС в клона встъпва в 
договорни отношения с НО.
(6) При спазване на разпоредбите на па-
раграф 2 на член 23 от Регламент (ЕС) 
№ 1299/2013 СС подпомага УО, НО и 
СКН при изпълнение на съответните им 
функции. СС също предоставя инфор-
мация на потенциалните бенефициенти 
за възможностите за финансиране по 
Програмата и подпомага бенефициен-
тите при изпълнение на операциите 
в съответствие с обхвата на своите 
задължения и отговорности.
(7) Разходите на СС се покриват от бюдже-
та на Програмата (Приоритетна ос 3 
„Техническа помощ“).
Член 10
Първо ниво на контрол
(1) В съответствие с разпоредбите на па-
раграф 4 на член 23 от Регламент (ЕС) 
№ 1299/2013 УО и НО определят органа 
или лицето/ата, отговорни за извърш-
ване на верификации по отношение на 
бенефициенти, разположени на съот-
ветната територия. Контрольорите се 
определят при спазване на съответните 
национални процедури. 
(2) Функциите на контрольорите се изпъл-
няват в съответствие с параграф 4 на 
член 23 от Регламент (ЕС) № 1299/2013 
и параграф 4 (a) на член 125 от Регла-
мент (ЕС) № 1303/2013.
(3) Контрольорите проверяват дали съфи-
нансираните продукти и услуги са до-
ставени и дали разходите, декларирани 
от бенефициентите, са били заплатени 
и дали съответстват на приложимото 
законодателство, на Програмата и на 
условията за подпомагане на операци-
ята, в т.ч. правилата за допустимост на 
разходите.
(4) УО следва да се увери, че разходите 
на всеки бенефициент, участващ в опе-
рация, са верифицирани от определен 
контрольор, преди да извършва плаща-
ния към Водещите партньори.
Член 11
Оценители
За нуждите на техническата оценка (оценка 
на качеството) на проектните предложения ще 
бъдат назначени външни оценители. За дадена 
покана за проектни предложения равен брой 
оценители от държавите-участнички следва 
да извършват техническа оценка.